标题：李岘
简介
李岘[1]，生于景龙二年（708年），薨于永泰二年（766年）7月，享年58岁。封“梁国公”。唐太宗李世民三子吴王李恪曾孙，信安郡王李祎三子。宣宗年间，诏令上临烟阁。
李岘乐善下士，长于吏治。宽政惠民，爱民如子，勤政廉洁，为百姓办了很多的实事，深受万民拥戴。所到之处，政绩都非常突出。但是，因与宰相杨国忠相左，杨国忠对李岘深恶痛绝。天宝十三年，当时李岘任京兆府尹（就是京城的最高行政长官）。长安连着下了六十多天的雨，杨国忠便把雨灾归咎到京兆尹李岘头上，把他贬为为长沙郡太守。李岘在任时，由于治理有方，宽政惠民，粮价低而稳，深得人心。李岘走后，京城的粮食价格飞涨，百姓们都说：“欲粟贱，追李岘”，就是说要想使长安粮食价格低廉，最好是把李岘追回来。仅仅这六个字，就足以见得李岘的人品、才能和政绩。  李岘墓志
安史之乱后，李岘又回到京城做官。乾元二年，拜李岘为中书侍郎、同中书门下平章事，即为宰相，当时的宰相还有吕諲、李揆等人，但李岘名望最高，所以军国大事，诸公莫敢言，都由李岘决断。但此时，宦官李辅国乱政，残害忠良。李岘直言上书弹劾李辅国专权乱政，肃宗半信半疑，只下令制敕归中书省管，李辅国因此与他结怨。后来，李岘又因为直言上书得罪了肃宗，在李辅国的教唆下，肃宗把他贬为了为蜀州刺史。唐代宗即位以后，李岘又回京做了礼部尚书，兼宗正卿。不久，拜为黄门侍郎、同中书门下平章事，再次为相。永泰二年七月病死，时年五十八。宣宗年间，诏令上临烟阁。
官职履历：
左骁卫兵曹→太子通事舍人→鸿胪丞→河府士曹→高陵万年河南令→魏郡太守→京兆尹→零陵太守→御史中丞荆州等五道副元帅→宗正卿、凤翔太守→尚书左丞→礼部尚书→御史大夫兼京兆尹→凤翔太守→吏部尚书、平章事→中书侍郎、同中书门下平章事→蜀州刺史→礼部尚书兼宗正卿→门下侍郎、同中书门下平章事→太子詹事→吏部尚书→江淮选、改检校兵部尚书兼衢州刺史。
夫人：河南独孤氏；
子：大理司直李孝孙
女：孤女范阳卢浩妻
史料典籍
《新唐书.列传五十六》
李岘，吴王恪孙也。折节下士，长吏治。天宝时，累迁京兆尹。玄宗岁幸温汤，甸内巧供亿以媚上，岘独无所献，帝异之。杨国忠使客骞昂、何盈擿安禄山阴事，讽京兆捕其第，得安岱、李方来等与禄山反状，缢杀之。禄山怒，上书自言，帝惧变，出岘为零陵太守。岘为政得人心，时京师米翔贵，百姓乃相与谣曰：“欲粟贱，追李岘。”寻徙长沙。永王为江陵大都督，假岘为长史。至德初，肃宗召之，拜扶风太守，兼御史大夫。明年，擢京兆尹，封梁国公。
乾元二年，以中书侍郎同中书门下平章事。于是吕諲、李揆、第五琦同辅政，而岘位望最旧，事多独决，諲等不平。李辅国用权，制诏或不出中书，百司莫敢覆。岘顿首帝前，极言其恶，帝悟，稍加检制，辅国由是让行军司马，然深衔岘。凤翔七马坊押官盗掠人，天兴令谢夷甫杀之。辅国讽其妻使诉枉，诏监察御史孙蓥鞫之，直夷甫。其妻又诉，诏御史中丞崔伯阳、刑部侍郎李晔、大理卿权献为三司讯之，无异辞。妻不承，辅国助之，乃令侍御史毛若虚覆按。若虚委罪夷甫，言御史用法不端，伯阳怒，欲质让，若虚驰入自归帝，帝留若虚帘中，顷，伯阳等至，劾若虚傅中人失有罪，帝怒叱之，贬伯阳高要尉、权献杜阳尉，逐李晔岭南，流蓥播州。岘谓责太重，入言于帝曰：“若虚希旨用刑，乱国法。陛下信为重轻，示无御史台。”帝怒，李揆不敢争，乃出岘为蜀州刺史。时右散骑常侍韩择木入对，帝曰：“岘欲专权耶？乃云任毛若虚示无御史台。朕今出之，尚恨法太宽。”择木曰：“岘言直，不敢专权。陛下宽之，祗益盛德耳。”
代宗立，改荆南节度，知江淮选补使。入为礼部尚书兼宗正卿。乘舆在陕，由商山走帝所。还京，拜门下侍郎、同中书门下平章事。故事，政事堂不接客。自元载为相，中人传诏者引升堂，置榻待之。岘至，即敕吏撤榻。又奏常参官举才任谏官、宪官者，无限员。不逾月，为要近谮短，遂失恩，罢为太子詹事。迁吏部尚书，复知江淮选，改检校兵部尚书兼衢州刺史。卒，年五十八。
初，东京平，陈希烈等数百人待罪，议者将悉抵死，帝意亦欲惩天下，故崔器等附致深文。岘时为三司，独曰：“法有首有从，情有重有轻，若一切论死，非陛下与天下惟新意。且羯胡乱常，谁不凌污，衣冠奔亡，各顾其生，可尽责邪？陛下之新戚勋旧子若孙，一日皆血铁砧，尚为仁恕哉？《书》称‘歼厥渠魁，胁从罔治’。况河北残孽劫服官吏，其人尚多，今不开自新之路而尽诛之，是坚叛者心，使为贼致死。困兽犹斗，况数万人乎？”于是，器与吕諲皆龊龊文吏，操常议，不及大体，尚腾颊固争，数日乃见听。衣冠蒙更生，贼亦不能使人归怨天子，岘力也。
岘兄峘、峄。峘从上皇，岘翊戴肃宗，以勋力相高，同时为御史大夫，俱判台事，又合制封公，而峄为户部侍郎、银青光禄大夫，同居长兴里第，门列三戟。
《故相国兵部尚书梁国公李岘传》
梁国公讳岘，字某，其先陇西人。曾祖曰吴王，太宗爱子也。父曰信安郡王，元宗之大臣、肃宗为御史大夫兼江陵尹节度观察使，入为礼部尚书、宗正卿，加黄门侍郎、平章事。以道事君，不可则止，可谓大臣欤！行垂益之道，事尧舜之君，公志不申，元元失望。除太之军佐也。公年二十，学道於大智禅师，志深行苦。禅师谓曰：“汝当为国家陈力，缘不在此也。”自太子通事舍人五迁为魏州刺史，化行河朔，再迁为京兆尹。岁大水，至尊幸温汤，每冬为恒，畿辅进奉万计，公止府县无所献。上知其简亮，益以重之。甸服千里，饥不为害，忠矣哉！权臣所排，出守零陵。再迁御史中丞荆州等五道副元帅，徵为宗正卿、凤翔太守。时兵荒之後，两京未复，公为政，人不劳而公赋足，智矣哉！除尚书左丞、礼部尚书、御史大夫兼京兆尹。公明赏罚而隐人过，下吏不逮，上延威伸，令引自谢，责而慰安之，推德及人，刚柔皆化，仁矣哉！平讼狱刑，察以人情，断以古义，正词匡上，直法伸下，明矣哉！迁吏部尚书、平章事。以正直进，以正直退，贬蜀州刺史。迁子詹事，又历御史大夫、礼部尚书，迁吏部，领迁（当作选）江西。改兵部，复命至南阳，诏兼衢州刺史。一州之人，如得父母。永泰二年八月，薨於衢州。一州之人，如绝乳育。天地痛心，朝廷悲怀，赠太子少师，谥曰某。兵部尚书、少师，同先父之职，国家孝治，追其世德乎？周之兴也，内有周、召，外有伯禽、康叔；汉之盛也，东平入辅。圣德巍巍，公为股肱。卫侯之哭柳庄曰：“非寡人之臣，社稷之臣也！”公可谓社稷之臣欤！夫子称闵子骞曰“孝哉闵子骞”，称史鱼曰“直哉史鱼”。宣盛德者，一言蔽之。与公游者，咏公之德曰：“柱石天下，仪刑缙绅，宋、韩、房後，惟公一人。”公享年五十五。伯兄?亘，户部尚书，统江淮，尝与公并为御史大夫。及公之逝，伯季同齿，哀哉！仲兄峄，户部尚书散骑常侍。一门亲贤，继美结荣，盛矣哉！公嗣子大理司直孝孙，孤女范阳卢浩妻，衣有馀礼，孝因其心，孝矣哉！哀奉世父尚书公之裳帷，自信安归於上都，跣行号哭三千馀里，以大历二年某月日，窆於某原，礼也。夫人河南独孤氏?焉。夫人某官某之女，以才淑礼法，闻於邦族。公为茂德，崇勋之後，享大名尊位，有令兄弟，有贤夫人，有孝男，有孝女，全美如是，虽古烈无之。
《唐故光禄大夫检校兵部尚书兼衢州刺史充本州团练使赠太子少师上柱国梁国公李公墓志铭并序》[2] 呜呼！有唐良弼李公讳岘，字延鉴，今上之三从叔也。曾祖司空吴王讳恪，大父工部尚书、赠吴王讳琨，烈考兵部尚书，朔方河东节度使、太子太师、赠太尉、信安郡王讳祎。代济盛德，是生我公。幼有殊量，含粹秉哲，学以观略，文以足言。起家左骁卫兵曹、太子通事舍人、鸿胪丞、河府士曹、高陵万年河南令，所莅以尤异闻。迁河南少尹、左金吾将军、将作监，出守魏郡、零陵、长沙、江陵、凤翔、蜀、通、润、衢等郡，再为京兆、江陵尹。初以江陵兼御史中丞，山、岭、江南、黔中四道都副大使、采访使，入宗正卿，及为凤翔太守又兼中丞銮舆临幸，知侧近兵马粮料，加尚书左丞，知凤翔事，车驾还京，充知顿使，迁礼部尚书，转御史大夫兼京兆尹，加光禄大夫，封梁国公。按三司狱，帝善其议，迁吏部尚书同中书门下平章事。贬蜀通润，复为江陵兼御史大夫，充荆南节度观察处置营田等使。进礼部尚书兼宗正卿，属犬戎乱华，西都失守，旋旆京邑，又兼御史大夫，充置顿使，擢黄门侍郎同中书门下平章事、左太子詹事，居无何，复检校礼部尚书兼大夫，充江南西道勾当铸钱使。改吏部尚书兼大夫，充江南东西、福建等道知选，并劝农宣慰使。寻检校兵部尚书，馀如故，又以尚书兼衢州刺使，景命不淑，以永泰二年七月八日，薨于官舍，春秋五十五，皇上轸悼，赠太子少师，粤以来岁二月十日，归葬于京兆长安县高阳原，礼也，优诏卤薄威仪，手力幔幕，有加恒数，以饰终焉，公凡宰三县，典九州，两为江陵，再尹京兆，五登亚相，六拜尚书，七拥使车，再秉钧轴，牧宰为政也，作人父母；台省持纲也，为国准绳；皇华将命也，澄汰风俗；宰辅致理也，裁成景化。公以间气杰出，膺期挺生，忠效代范，亲贤太名。利物可以和义，修词可以立诚。夫其有犯无隐，措枉举直，无形骸之私，竭股肱之力，权贵敛手，奸回沮色。是以当可言而必言，再入相而再去，良有以也。方将燮和元气，弘济生灵，致君唐虞，合德周邵。呜呼，东阳出守，南国无归，人之云亡，吾将安仰。公长兄峘，故户部尚书兼御史大夫，江、淮南部都统节度观察处置使，旅榇双旐，远自江乡，高坟两中茔，同葬故国。荣哀倏忽，途路悲伤。已焉哉。嗣子大理司直孝孙等，陟岵棘心，寝苫血泣。思缀一遗烈，以志玄堂，乃徵词于故人，庶传于乐石。铭曰：  蔚间气兮生哲人，卓昭代兮羌良臣。麟之趾兮何振振，才济时兮运遘屯。家多难兮方经纶，使宣风兮牧行春。七持宪兮一徼巡，六曳屡兮二秉钧。亮帝采兮叙彝伦，唐旧邦兮命惟新。孰贤贤兮我亲亲，五列乾兮十朱轮。累勋业兮据要津，叹窄路兮悲短辰。彼穹苍兮胡不仁，如可赎兮百其身。哀同气兮坟相邻，邈千古兮流芳尘。
史书评价
赞曰：宗室贤良，枝叶茂盛。最尤者谁？岘独守正[3]。